joelniklaus/EU_Wikipedias huggingface dataset:
Niklass Bekstrems

Niklass Bekstrems () ir profesionāls zviedru hokejists, spēlē centra uzbrucēja pozīcijā, Zviedrijas hokeja izlases dalībnieks. Pašlaik (2018) pārstāv NHL klubu Vašingtonas "Capitals".

Hokejista tēvs Anderss ir pazīstams hokejists, kurš 10 sezonas aizvadījis Brynäs IF kluba sastāvā. Arī Niklasa vecākais brālis Kristofers ir profesionāls hokejists, pašlaik spēlē HockeyAllsvenskan līgas kluba Hammarby IF sastāvā.

Spēlētāja karjera 
2006. gada NHL draftā viņu Vašingtonas "Capitals" izraudzījās ar kopējo 4. kārtas numuru. Tādējādi viņš kļuva par ceturto ar visaugstāko numuru NHL draftā izraudzīto zviedru hokejistu. NHL viņš sāka spēlēt ar 2007.—2008. gada sezonu. Pirms tam pārstāvēja Zviedrijas Elitsērijas klubu Brynäs IF.

Pirmo punktu NHL N. Bekstrems guva 2007. gada 5. oktobrī. Debijas sezonā viņš bija viens no galvenajiem pretendentiem uz Kaldera balvu, tāpat tika iekļauts simboliskajā debitantu pirmajā izlasē. Otrajā sezonā zviedrs bija kluba rezultatīvākais hokejists, kā arī turpmākajās sezonās viņš bija viens no labākajiem zviedru spēlētājiem līgā un viens no NHL rezultatīvākajiem. 2018. gadā kopā ar "Capitals" izcīnīja Stenlija kausu.

Zviedrijas hokeja izlases rindās izcīnījis sudrabu 2014. gada olimpiskajā turnīrā, tāpat izcīnījis zelta medaļu 2006. gada Pasaules čempionātā Rīgā un bronzu 2005. gada Pasaules U-18 čempionātā. Piedalījies arī 2010. gada ziemas olimpiskajās spēlēs.

2014. gada Olimpiskajās spēlēs Bekstrema dopinga analīzes bija pozitīvas, kā rezultātā viņam tika liegts spēlēt finālā. 2014. gada marta vidū SOK nolēma, ka sportistam ir piešķirama medaļa.

Ārējās saites 
  

1987. gadā dzimušie
Jēvleborjas lēnē dzimušie
Zviedrijas hokejisti
Vašingtonas "Capitals" spēlētāji
Hokejisti 2010. gada ziemas olimpiskajās spēlēs
Hokejisti 2014. gada ziemas olimpiskajās spēlēs
Olimpiskās sudraba medaļas ieguvēji
Dopinga lietas hokejā
NHL drafta pirmās kārtas izvēles
Stenlija kausa ieguvēji
Maskavas "Dinamo" spēlētāji
Matīss Ūlimbs

Matīss Ūlimbs (; dzimis 1986. gada 1. februārī) ir norvēģu hokejists, labās malas uzbrucējs, Norvēģijas hokeja izlases dalībnieks. Pašlaik (2019) spēlē Vācijas hokeja līgas kluba Volfsburgas "Grizzly Adams" sastāvā.

Spēlētāja karjera 
Savu profesionālā spēlētāja karjeru Ūlimbs uzsāka 2002. gadā, kad spēlēja Norvēģijas hokeja līgas klubā HK Volerenga. 2004.—05. sezonu norvēģu uzbrucējs aizvadīja Ontārio hokeja līgas klubos Londonas "Knights" un Sarnijas "Stings", taču pēc sezonas beigām atgriezās HK Volerengas sastāvā. 2007. gadā Matīss pievienojās DEL līgas klubam Augsburgas "Panther", kura sastāvā aizvadīja divas sezonas, taču 2009. gada vasarā pievienojās Zviedrijas Elitsērijas klubam HK Frēlunda.

2010.—11. sezonu Ūlimbs aizvadīja Amerikas hokeja līgas klubā Rokfordas "IceHogs", taču tad atgriezās HK Frēlundas sastāvā, tās rindās spēlējot līdz pat 2015. gadam. Trīs no četrām nākamajām sezonām Ūlimbs noslēdza kā komandas rezultatīvākais spēlētājs. 2014.—15. gada sezonā tika atzīts par Čempionu hokeja līgas turnīra vērtīgāko spēlētāju.

2015. gada vasarā pievienojās KHL klubam Helsinku "Jokerit", taču sezonas gaitā tika izīrēts Šveices hokeja līgas vienībai Klotenes "Flyers". Nākamās trīs sezonas aizvadīja Zviedrijas hokeja līgas klubos Linköping HC un Šellefteo AIK.

Norvēģijas izlases rindās spēlējis 12 Pasaules čempionātos, kā arī 2010., 2014. un 2018. gada olimpisko spēļu turnīrā.

Ārējās saites 

1986. gadā dzimušie
Norvēģijas hokejisti
Augsburgas "Panther" spēlētāji
Helsinku "Jokerit" spēlētāji
Hokejisti 2010. gada ziemas olimpiskajās spēlēs
Hokejisti 2014. gada ziemas olimpiskajās spēlēs
Hokejisti 2018. gada ziemas olimpiskajās spēlēs
Oslo dzimušie
1983.—1984. gada NBA sezona

Nacionālās basketbola asociācijas 1983.—1984. gada sezona bija 38. NBA sezona. Šajā sezonā piedalījās 23 komandas (visas no ASV).

Par NBA čempioniem kļuva Bostonas "Celtics" spēlētāji, kas septiņu spēļu finālsērijā pieveica Losandželosas "Lakers" ar 4—3. Finālsērija ilga no  līdz . Par regulārās sezonas un finālsērijas vērtīgāko spēlētāju tika atzīts Lerijs Bērds ("Celtics"), savukārt Adrians Dentlijs ("Jazz") bija sezonas rezultatīvākais spēlētājs.

1983. gada NBA drafts notika , tajā Hjūstonas "Rockets" ar pirmo numuru izvēlējās Ralfu Sampsonu. 34. NBA Visu zvaigžņu spēle notika McNichols Sports Arena arēnā Denverā. Tajā Austrumu komanda uzvarēja Rietumus ar 154–145. Par spēles vērtīgāko spēlētāju tika atzīts Detroitas "Pistons" spēlētājs Jesaja Tomass.

Regulārā sezona 

Austrumu konference

Rietumu konference

Pa konferencēm 

Piezīmes
 z – Ieguva mājas spēļu priekšrocības visām izslēgšanas spēlēm.
 c – Ieguva mājas spēļu priekšrocības konferences izslēgšanas spēlēm.
 y – Ieguva divīzijas titulu.
 x – Iekļuva izslēgšanas spēlēs.

Izslēgšanas spēles 
Piezīmes:
 Treknraksts = komanda uzvar kārtā

Apbalvojumi 
 Sezonas MVP: Lerijs Bērds, Bostonas "Celtics"
 Labākais spēlētājs aizsardzībā: Sidnijs Monkrīfs, Milvoki "Bucks"
 Labākais debitants: Ralfs Sampsons, Hjūstonas "Rockets"
 Labākais rezervists: Kevins Makheils, Bostonas "Celtics"
 Labākais treneris: Frenks Leidens, Jūtas "Jazz"

Ārējās saites 
 Oficiālā NBA mājaslapa 
 Basketball Reference profils  

NBA sezonas
1983. gads sportā
1984. gads sportā
Patriks Eliāšs

Patriks Eliāšs (; dzimis  Tršebīčā, Čehoslovākijā) ir bijušais čehu hokejists, kreisās malas uzbrucējs. Karjeras laikā aizvadījis 1240 spēles Nacionālās hokeja līgas kluba Ņūdžersijas "Devils" sastāvā, tajās atzīmējoties ar 1025 rezultativitātes punktiem. Kļuvis par divkārtēju Stenlija kausa ieguvēju, 2001. gadā iekļauts līgas simboliskajā izlasē. Čehijas hokeja izlases sastāvā izcīnījis vienu olimpisko spēļu un divas Pasaules čempionātu bronzas medaļas. Kopumā spēlējis četros Olimpisko spēļu turnīros.

Spēlētāja karjera 
P. Eliāšs ir "Devils" kluba visu laiku visvairāk vārtus guvušais hokejists, kā arī vienā sezonā gūtajos punktos (96) un visvairāk gūtajos spēļu uzvaras vārtos karjerā (74). Tāpat čehu hokejists kopā ar Matsu Sundinu, Sergeju Fjodorovu un Jaromīru Jāgru ir NHL līderi karjerā visvairāk gūtajos vārtos papildlaikā (15).

Karjeru uzsācis 1992. gadā Čehoslovākijas līgas klubā HC Kladno. 1995.—1996. gada sezonā spēlēja Ziemeļamerikā, pārstāvēdams AHL klubu Olbani "River Rats" un NHL klubu Ņūdžersijas "Devils", kas viņu 1994. gada NHL draftā izraudzījās ar kopējo 51. kārtas numuru. Tālākajā karjerā vienīgi lokautu laikā spēlēja Eiropas līgu klubos: Čehijas Ekstralīgas klubos HC Pardubice un HC JME Znojemští Orli, kā arī Krievijas Superlīgas klubā Magņitogorskas "Metallurg".

Čehijas izlases sastāvā ir izcīnījis 1998., 2011. gadu Pasaules čempionātu, kā arī 2006. gada ziemas olimpisko spēļu bronzas medaļas.

Ārējās saites 

  

1976. gadā dzimušie
Čehijas hokejisti
Ņūdžersijas "Devils" spēlētāji
Magņitogorskas "Metallurg" spēlētāji
Hokejisti 2002. gada ziemas olimpiskajās spēlēs
Hokejisti 2006. gada ziemas olimpiskajās spēlēs
Hokejisti 2010. gada ziemas olimpiskajās spēlēs
Olimpiskās bronzas medaļas ieguvēji
Stenlija kausa ieguvēji
Hokejisti 2014. gada ziemas olimpiskajās spēlēs
Moluku salas

Moluku salas (), pazīstamas arī kā Garšvielu salas, ir arhipelāgs, kas atrodas Indonēzijas austrumos. Uz rietumiem no Moluku salām atrodas Sulavesi, uz austrumiem — Jaungvineja, ziemeļus apskalo Filipīnu jūra, bet dienvidos atrodas Mazās Zunda salas (lielākā sala ir Timora).

Administratīvi Moluku salas ir sadalītas divās Indonēzijas provincēs: Moluku un Ziemeļmoluku provincēs. Lielākās Ziemeļmoluku provinces salas ir Halmahera, Obi, Morotai, Bačanu salas un Sulas salas, bet lielākās Moluku provinces salas ir Serama, Buru, Ambona, Baratdajas salas, Tanimbaras salas, Aru salas un Kai salas.

Lielākā daļa Moluku salu ir kalnainas, izņēmot Tanimbaras un Aru salas, kuras ir zemas un purvainas. Reģionā regulāri notiek zemestrīces, īpaši Ternates salā un Bandas salās, kur atrodas aktīvi vulkāni. Moluku salās valda tropiskais klimats, kur nokrišņu daudzums ir robežās no 2000 līdz 3800 mm gadā. Tikai neliela daļa no salu sauszemes platības ir aramzeme, pārējo daļu klāj lietus mežs. Ir arī atklātas savannas, kā arī salu krastus bieži veido mangrovju purvi. Salas ir pārejas zona starp Āzijas un Austrālijas floru un faunu. Daudzas dzīvnieku un augu sugas ir sastopamas tikai šajā reģionā.

Par Garšvielu salām arhipelāgu nodēvēja eiropieši un ķīnieši, taču šis nosaukums vairāk attiecināms uz Bandas salām, kas vēsturiski pazīstamas ar muskatriekstu audzēšanu.

Indonēzijas salas
Salas
Malajas arhipelāgs
Lūgšana

Lūgšana ir ticīgā vēršanās pie Dieva, dieviem vai citām pārdabiskām būtnēm un cilvēkiem, kā arī šīs vēršanās kanonizēts teksts. Lūgšana bieži vien notiek pielūgsmes, slavēšanas, lūguma vai vienkārši savu domu izteikšanas veidā. Lūgšana bieži arī pieņem rituāla veidu.

Formas 
Ābramiskajās reliģijās lūgšana tiek izteikta vārdos, kas bieži vien tiek papildināti ar noteiktām pozām, piemēram, stāvus, uz ceļiem, kā arī ar kustībām, piemēram, klanoties, apzīmējot sevi ar krusta zīmi, šūpojoties, dejojot utt. Lūgšana var tikt dziedāta, tā var būt arī neverbāla. Lūgšana var ietvert gan ļoti īsu tekstu, vienu vai dažus vārdus, bet tās teksts var būt arī garš vai daudzkārt atkārtojams. 

Lūgšana kā vēršanās forma, kas vieno ticīgo ar dievību, paredz noteiktu distanci starp tiem. No šāda viedokļa meditācijas prakse neskaitās lūgšana; tomēr dažas lūgšanas tradīcijas un prakses dod priekšstatu par lūgšanu kā stāvokli vai arī konkrēta stāvokļa sākumu. Tādā veidā atšķirība starp lūgšanu un meditāciju ir diskutabla.

Lūgšanas dinamiskais elements satuvina to ar deju, kurai ir rituāla, pašizpausmes vai cita funkcija. Tā sūfistiskajā Sama tradīcijā ir grūti novilkt robežu starp lūgšanu, deju un meditāciju.

Lūgšanas papildināšana ar sveču un vīraka dedzināšanu, rituālo mazgāšanos, pārģērbšanos, koordinēšanos pa debess pusēm, diennakts laiku utt. padara to sarežģītā semiotiskā tekstā, apvienojot individuālo un kolektīvo psiholoģiju, tradīcijas un uzskatus.

Kristietībā pastāv četras vispārīgas lūgšanas formas - pateicības lūgšana, slavēšanas lūgšana, aizlūgšana par noteiktu vajadzību, kā arī adorācija jeb pielūgsme, apbrīnošana. Protestantisko konfesiju pārstāvji tradicionāli lūgšanās vēršas tikai pie Dieva, bet katoļi un pareizticīgie vēršas arī pie svētajiem, it īpaši pie jaunavas Marijas.

Reliģija
Anti Pīlstrems

Anti Pīlstrems (; dzimis 1984. gada 22. oktobrī) ir somu hokejists, malējais uzbrucējs, Somijas hokeja izlases dalībnieks. Pašlaik (2018) Pīlstrems spēlē Kontinentālās hokeja līgas kluba Helsinku "Jokerit" rindās.

Spēlētāja karjera 
Savu profesionālā spēlētāja karjeru Pīlstrems uzsāka 2003. gadā, kad debitēja SM līgas kluba Espo "Blues" komandas rindās. Espo Pīlstrems aizvadīja arī 2004.—05. sezonu, bet 2005.—06. sezonā spēlēja SaiPa rindās. Spēlējot Hemēnlinnas HPK rindās, Anti izcīnīja SM līgas bronzas medaļas, taču 2007. gada vasarā pievienojās NHL kluba Nešvilas "Predators" rindām, kura sastāvā gan 2007.—08. sezonā aizvadīja vienu vienīgu spēli, pārējo laiku spēlējot Amerikas hokeja līgā. 2008.—09. sezonā "Predators" rindās Pīlstrems aizvadīja jau 53 spēles, tajās atzīmējoties ar septiņiem rezultativitātes punktiem. 2009.—10. sezonu Anti uzsāka Zviedrijas Elitsērijas klubā HK Fērjestada, taču sezonas vidū pievienojā Jiveskiles JYP rindām.

Somijas izlases rindās izcīnījis bronzas medaļas 2014. gada olimpiskajās spēlēs, spēlējis arī 2008., 2010., 2011. un 2012. gada pasaules čempionātos, 2011. gadā kļūstot par pasaules čempionu, bet 2008. gadā kopā ar izlasi izcīnot bronzas medaļas.

Ārējās saites 

1984. gadā dzimušie
Somijas hokejisti
Našvilas "Predators" spēlētāji
Ufas "Salavat Julajev" spēlētāji
Maskavas CSKA spēlētāji
Helsinku "Jokerit" spēlētāji
Hokejisti 2014. gada ziemas olimpiskajās spēlēs
Olimpiskās bronzas medaļas ieguvēji
Jevgeņijs Artjuhins

Jevgeņijs Artjuhins (; dzimis 1983. gada 4. aprīlī) ir krievu hokejists, malējais uzbrucējs. Pašlaik (2018) spēlē Kontinentālās hokeja līgas klubā Maskavas "Dinamo".

Spēlētāja karjera 
Savu profesionālā spēlētāja karjeru Artjuhins uzsāka 1999. gadā, spēlējot Krievijas Augstākās līgas klubā Podoļskas "Vitjaz", kas gan tanī pašā sezonā izcīnīja arī Bratinas kausu, nodrošinot savu dalību Krievijas Superlīgā 2000.—01. sezonā. 2001. gada NHL draftā Artjuhinu izvēlēja Tampabejas "Lightning" vienība, taču Jevgeņijs vēl sezonu pavadīja "Vitjaz" rindās. 2002. gada vasarā Artjuhins izlēma karjeru turpināt Ziemeļamerikā.

2002.—03. sezonu Artjuhins aizvadīja QMJHL klubā Monktonas "Wildcats". Nākamo sezonu Jevgeņijs aizvadīja Amerikas hokeja līgas klubā Heršijas "Bears", bet 2004.—05. sezonas NHL lokauta laikā Jevgeņijs palika Ziemeļamerikā, spēlējot AHL klubā Springfildas "Falcons". 2005.—06. sezonu Jevgeņijs jau pilnībā aizvadīja Tampabejas "Lightning" rindās, taču pēc sezonas beigām Jevgeņijs atgriezās Krievijā, jo nespēja vienoties ar "Lightning" par jauna līguma nosacījumiem.

Jevgeņijs pievienojās Krievijas Superlīgas klubam Jaroslavļas "Lokomotiv". Pēc sezonas beigām Artjuhinam neizdevās noslēgt jaunu līgumu ar "Lightning". Artjuhina aģents ieteica tiesības uz Jevgeņiju aizmainīt uz citu NHL klubu, taču tas nenotika. 2007.—08. sezonu Artjuhins uzsāka Omskas "Avangard" sastāvā, taču sezonu viņš pabeidza jau Maskavas CSKA rindās. Visbeidzot, 2008. gada vasarā Jevgeņijs noslēdza jaunu līgumu ar Tampabejas "Lightning", kluba sastāvā aizvadot visu 2008.—09. sezonu.

2009. gada 13. augustā Artjuhins tika aizmainīts uz Anahaimas "Ducks" rindām, tajā uzsākot 2009.—10. sezonu, taču 2010. gada 1. martā Jevgeņijs tika aizmainīts uz Atlantas "Thrashers", kuras sastāvā arī noslēdza sezonu. 2010. gada vasarā Jevgeņijs atgriezās Krievijā, pievienojoties Sanktpēterburgas SKA rindām, kluba rindās aizvadot nākamās trīs sezonas.

2013. gada maijā Artjuhins noslēdza līgumu ar Mitišču "Atlant", taču gadu vēlāk atgriezās Maskavas CSKA sastāvā. 2015.—16. gada sezonu Artjuhins aizvadīja Sanktpēterburgas SKA, taču tad pievienojās Novosibirskas "Sibir", kļūstot par tās kapteini. 2017.—18. gada sezonu aizvadīja Maskavas "Dinamo" sastāvā.

Krievijas izlases rindās spēlējis 2011. gada Pasaules čempionātā.

Spēlētāja statistika

Klubu statistika

Ārējās saites 

1983. gadā dzimušie
Krievijas hokejisti
Podoļskas "Vitjaz" spēlētāji
Tampabejas "Lightning" spēlētāji
Jaroslavļas "Lokomotiv" spēlētāji
Omskas "Avangard" spēlētāji
Maskavas CSKA spēlētāji
Anahaimas "Ducks" spēlētāji
Atlantas "Thrashers" spēlētāji
Sanktpēterburgas SKA spēlētāji
Mitišču "Atlant" spēlētāji
Novosibirskas "Sibirj" spēlētāji
Maskavas "Dinamo" spēlētāji
Maskavā dzimušie
Andrejs Dūda

Andrejs Dūda (dzimis  Jelgavā) ir latviešu peldētājs. Viņam pieder vairāki Latvijas rekordi.

Karjera 
Piedalījies divās Olimpiskajās spēlēs (2004, 2008). 2004. gadā Atēnās izcīnīja 59. vietu 100 m tauriņstilā. 2008. gadā Pekinā 38. vietu 200 m kompleksajā peldējumā un 59. vietu 100 m tauriņstilā.

2006. gadā absolvēja Kenjonas universitāti, kuru veiksmīgi pārstāvēja NCAA čempionātā.

Personīgie rekordi

25m peldbaseinā

Atsauces

Ārējās saites 

1981. gadā dzimušie
Jelgavā dzimušie
Latvijas peldētāji
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
Romans Miloslavskis

Romans Miloslavskis (dzimis  Liepājā) ir Latvijas krievu sportists, profesionāls peldētājs, kā arī politiķis. Viņam pieder vairāki Latvijas rekordi peldēšanā. Pārstāvējis Latviju divās olimpiskjās spēlēs (2004, 2008). Pēc sportista karjeras beigām darbojas politikā. Bijis Liepājas domes deputāts un 12. Saeimas deputāts (ievēlēts no partijas "Saskaņa").

Sportista karjera 
Latvijas Olimpiskās vienības sastāvā R. Miloslavskis bija kopš 2003. gada. Piedalījies divās olimpiskajās spēlēs (2004, 2008). 2004. gadā Atēnās izcīnīja 23. vietu 200 m brīvajā stilā un 35. vietu 100 m brīvajā stilā. 2008. gadā Pekinā ieņēma 25. vietu 200 m brīvajā stilā un 46. vietu 100 m brīvajā stilā, abās distancēs tika uzstādīti jauni Latvijas rekordi.

2003. gadā peldētājs ieguva Starptautiskās klases sporta meistara peldēšanā titulu.

Pasaules un Eiropas čempionātos piedalījies kopš 1999. gada. 2006. gada Eiropas čempionātā izcīnījis 35. vietu 200 m brīvajā stilā un 37. vietu uz pusi īsākā distancē. 2007. gada Pasaules čempionātā izcīnījis 41. vietu 50 m uz muguras, 50. vietu 200 m brīvajā stilā.

Beidzis Liepājas Pedagoģijas akadēmiju.

Politiskā darbība 
Pēc aktīvajām sporta gaitām R. Miloslavskis pievērsās politiskai darbībai un 2013. gada pašvaldību vēlēšanās tika ievēlēts Liepājas domē no "Saskaņas Centra" saraksta.

Kandidēja 12. Saeimas vēlēšanās no partijas "Saskaņa" saraksta, taču netika ievēlēts. 2016. gadā R. Miloslavskis tika izslēgts no partijas "Saskaņa" par sadarbību ar Liepājas domes valdošo koalīciju. 2017. gadā kopā ar domubiedriem izveidoja partiju "Liepāja kvadrātā", taču tā nesaņēma pietiekošu vēlētāju atbalstu un, nepārvarot 5% barjeru, pašvaldību vēlēšanās netika ievēlēta Liepājas domē. Toties R. Miloslavska bijušais partijas biedrs Valērijs Agešins tika ievēlēts Liepājas domē, un R. Miloslavskis kā nākamais ieņēma viņa vietu 12. Saeimā. Nebūdams partijas "Saskaņa" biedrs, Saeimā darbojās kā ārpusfrakciju deputāts.

Pētnieciskās žurnālistikas centra Re:Baltica veiktajā pētījumā par 12. Saeimas deputātu uzstāšanos tribīnē un ziņojumu gatavošanu kopā ar 12 citiem, tostarp 7 no "Saskaņas" ievēlētajiem deputātiem, atzīts par "nerunīgo deputātu", jo 12. Saeimā 44 pavadītajos mēnešos Miloslavskis ne reizi nav runājis no tribīnes un tikai trīs reizes gatavojis ziņojumu par kādu likumprojektu.

2018. gadā izstājās no paša dibinātās partijas "Liepāja kvadrātā" un kandidēja 13. Saeimas vēlēšanās no partijas "Saskaņa" saraksta, taču netika ievēlēts.

Atsauces

Ārējās saites 

 Biogrāfija
 Swimming.lv profils

1983. gadā dzimušie
Liepājā dzimušie
Latvijas peldētāji
Latvijas politiķi
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
12. Saeimas deputāti
Straume

Straume var būt:

 ūdens plūsma;
 okeāna straume;

 latviešu cilmes uzvārds. Cilvēki ar šo uzvārdu:

 Aivars Straume (1952) — bijušais VUGD vadītājs, politiķis;
 Jānis Straume (1861—1929) — komponists, rakstnieks un kritiķis;
 Jānis Straume (1962) — ārsts un politiķis, bijušais Saeimas priekšsēdētājs;
 Jūlijs Straume (1874–1970) — tekstilmākslinieks un pedagogs;
 Krists Straume (1986) — kanoe airētājs;
 Reinis Straume (1988) — mūziķis;
 Velta Līvija Straume (1946) — aktrise.

 apdzīvotās vietas:
 Straume — apdzīvota vieta Glūdas pagastā;
 Endzeles agrākais nosaukums.

Latviešu uzvārdi
Ivo Lakučs

Ivo Lakučs (dzimis  Valmierā) ir latviešu BMX riteņbraucējs un BMX treneris. I. Lakučs ir viens no BMX riteņbraukšanas aizsācējiem Latvijā, startējis arī treka riteņbraukšanā. Izglītību ieguvis Latvijas Sporta pedagoģijas akadēmijā.

Piedalījies divās Olimpiskajās spēlēs (2000, 2008). 2000. gadā Sidnejā startēja Latvijas treka riteņbraukšanas komandā kopā ar Aināru Ķiksi un Viesturu Bērziņu, izcīnīja 8. vietu komandu sprintā. 2008. gadā Pekinā startēja pirmajās BMX riteņbraukšanas sacensībās Olimpisko spēļu vēsturē, izcīnīja dalītu 17.—32. vietu.

I. Lakučs 2001. gadā ir izcīnījis Pasaules čempionāta sudraba medaļu, 2003. gadā kļuva par Eiropas čempionu, trīs reizes ir izcīnījis Eiropas čempionāta sudraba medaļu (2002, 2005, 2006) un 2008. gadā izcīnīja Eiropas čempionāta bronzas medaļu. 1997. gadā I. Lakučs izcīnīja uzvaru Pasaules junioru čempionātā, kas bija pirmais UCI organizētais BMX Pasaules čempionāts. Visi panākumi gūti BMX riteņbraukšanā.

Vēl būdams sportists, I. Lakučs pievērsies arī trenera darbam, viņš ir 2008. gada Olimpisko spēļu čempiona Māra Štromberga treneris. 2008. gadā viņš saņēma 2008. gada Latvijas Gada balvu sportā nominācijā "Paraugs sportā", vairākkārt ir ticis izvirzīts balvai kā gada labākais treneris (2012. gadā arī saņēmis šo balvu).

2009. gadā uzsāka politisko karjeru, veiksmīgi startējot Valmieras domes vēlēšanās no saraksta "Jaunais laiks" un tika ievēlēts Valmieras domē.

2021. gadā pievienojas FC Valmiera kā fiziskās sagatavotības treneris.

Atsauces

Ārējās saites 
 Mājaslapa

 CVK profils

1979. gadā dzimušie
Valmierā dzimušie
Latvijas riteņbraucēji
Latvijas politiķi
Latvijas treneri
2000. gada vasaras olimpisko spēļu dalībnieki
2008. gada vasaras olimpisko spēļu dalībnieki
Latvijas Sporta pedagoģijas akadēmijas absolventi
Triju Zvaigžņu ordeņa kavalieri
Ozoli (Brīvzemnieku pagasts)

Ozoli ir apdzīvota vieta Limbažu novada Brīvzemnieku pagastā. Izvietojušies pagasta dienvidrietumos Iģes upes krastos 7 km no pagasta centra Puikules, 22 km no novada centra Limbažiem un 113 km no Rīgas.

Apdzīvotā vieta uz Ozolu muižas () zemes izveidojusies pie 1913. gadā atklātās dzelzceļa līnijas Ainaži—Valmiera—Smiltene (slēgta 1976. gadā), kur pie Ozolu stacijas 1922. un 1925. gadā izdalīja apbūves gabalus. 1932. gadā Ozoliem piešķīra biezi apdzīvotas vietas (ciema) statusu. 1935. gadā ciemā bija 124 iedzīvotāji. Apdzīvotā vieta panīka pēc dzelzceļa līnijas un kolhozu saimniecības (krejotavas) likvidēšanas.

Atsauces
Viktors Valdess

Viktors Valdess (; dzimis  Barselonā, Spānijā) ir bijušais spāņu futbolists, spēlēja vārtsarga pozīcijā, bijušais Spānijas futbola izlases dalībnieks.

V. Valdess ir visu laiku veiksmīgākais Barcelona vārtsargs, kluba sastāvā ir izcīnījis piecus La Liga titulus, divas reizes izcīnījis uzvaru UEFA Čempionu līgā (2005–06, 2008–09) un vienreiz ieguvis Spānijas Karaļa kausu (Copa del Rey).

Kluba pamatsastāvam viņš pievienojās 2002.—2003. gada sezonā, pirms tam spēlējis dažādās jaunatnes komandās un Barcelona B sastāva komandā.

2010. gadā Spānijas izlases sastāvā izcīnīja uzvaru 2010. gada FIFA Pasaules kausa finālturnīrā.

Sasniegumi 
Barcelona

 Spānijas La Liga: 2004–05, 2005–06, 2008–09, 2009–10, 2010–11, 2012–13
 Copa del Rey: 2008–09, 2011–12
 Supercopa de España: 2005, 2006, 2009, 2010, 2011, 2013
 UEFA Čempionu līga: 2005–06, 2008–09, 2010–11
 UEFA Superkauss: 2009, 2011
 FIFA Klubu Pasaules kauss: 2009, 2011

Standard Liège

 Beļģijas kauss: 2015–16

Spānija

 FIFA Pasaules kauss: 2010
 Eiropas čempionāts futbolā: 2012

Individuālie sasniegumi

 La Liga labākais vārtsargs: 2009–10, 2010–11

Atsauces

Ārējās saites 

1982. gadā dzimušie
Katalonijā dzimušie
Spānijas futbolisti
Spānijas izlases futbolisti
Katalonijas izlases futbolisti
2010. gada FIFA Pasaules kausa spēlētāji
2012. gada Eiropas čempionāta futbolā spēlētāji
Futbola vārtsargi
Middlesbrough FC spēlētāji
Manchester United F.C. spēlētāji
FC Barcelona spēlētāji
Sentlorensa līcis

Sentlorensa līcis (, ) ir pasaulē lielākā upes grīva, Sentlorensas upes ieteka Atlantijas okeānā, pēc hidroloģiskā režīma — iekšzemes jūra. Tā platība ir 236 000 km² un tajā ir 35 000 km³ ūdens. Izvietojusies Ziemeļamerikas ziemeļaustrumos starp Labradoras pussalu ziemeļos, Ņūfaundlendas salu austrumos un Jaunskotijas pussalu un kontinenta krastu dienvidos. Ar okeānu to savieno Kabota, Belilas un Konso jūras šaurumi. Līcī vairākas salas, lielākās no kurām ir Antikosti, Keipbretona un Prinča Edvarda sala.

Atsauces 

Kanādas ģeogrāfija
Atlantijas okeāna līči
Nidrupīte

Nidrupīte (arī Nīdrupīte, Niedrupīte, Trostjanka; ) ir Kouras labā krasta pieteka Balvu novadā. Iztek no Lodumas ezera Medņevas pagastā. Tek galvenokārt ziemeļaustrumu virzienā, upes gultne regulēta. Lejtecē 8 km garumā Latvijas un Krievijas robežupe. Ietek Kourā pie Robežniekiem. Upi šķērso autoceļš P35.

Apdzīvotas vietas upes krastos Latvijā: Aizpurve, Loduma, Bronti, Robežnieki.

Atsauces 

Balvu novada upes
Krievijas upes
Narvas baseina upes
Latvijas robežupes
Kouras pietekas
Viļakas novada upes
Dievība

Dievība ir atzīta pārdabiska un nemirstīga būtne, kuru uzskata par dievišķu un svētu. Tās tiek attēlotas dažādos veidolos, visbiežāk kā cilvēkveidīgas būtnes. Dievībām pat tiek piedēvētas dabas parādības kā pērkons, plūdi, vētras un cita "dievišķa rīcība", un tās tiek uzskatītas par dažādu cilvēka dzīves jomu (kā dzimšana vai pēcnāves dzīve) noteicējiem vai pārraudzītājiem .

Skatīt arī 
 Dievs
 Titāni

Ārējās saites 

Reliģija
Mitoloģija
Jarko Immonens

Jarko Immonens (; dzimis  Rantasalmi, Somijā) ir profesionāls somu hokejists, spēlē centra uzbrucēja pozīcijā, Somijas hokeja izlases dalībnieks. Pašlaik (2017) pārstāv Šveices hokeja līgas klubu EV Zug.

Spēlētāja karjera 
2002. gada NHL draftā viņu izraudzījās Toronto "Maple Leafs" astotajā kārtā ar kopējo 254. kārtas numuru.

Karjeru uzsācis Somijā, kur spēlējis dažādu līgu klubos, tai skaitā SM līgā. Divas sezonas aizvadījis NHL Ņujorkas "Rangers" un tā AHL fārmkluba Hārtfordas "Wolf Pack" klubu sastāvos (2005.—2006.; 2006.—2007.). Kopš 2009.—2010. gada pārstāv KHL klubu Kazaņas "Ak Bars", kā sastāvā jau pirmajā sezonā izcīnīja Gagarina kausu. "Ak Bars" rindās Immonens spēlēja līdz pat 2012.—13. gada sezonas izskaņai, kad pārcēlās uz Ņižņijnovgorodas "Torpedo".

Somijas izlasē ir spēlējis 2009., 2010., 2011. un 2014. gada Pasaules čempionātos, kā arī 2010. un 2014. gada ziemas olimpiskajās spēlēs, kurās Somijas izlase izcīnīja bronzas medaļu. 2011. gada Pasaules čempionātā Somijas izlases sastāvā viņš izcīnīja zelta medaļu, kā arī kļuva par turnīra rezultatīvāko spēlētāju.

Atsauces

Ārējās saites 

1982. gadā dzimušie
Somijas hokejisti
Ņujorkas "Rangers" spēlētāji
Kazaņas "Ak Bars" spēlētāji
Ņižņijnovgorodas "Torpedo" spēlētāji
Hokejisti 2010. gada ziemas olimpiskajās spēlēs
Hokejisti 2014. gada ziemas olimpiskajās spēlēs
Olimpiskās bronzas medaļas ieguvēji
Gagarina kausa ieguvēji
Dienvidsavo dzimušie
Trīre

Trīre (, izrunā: , , izrunā: , ) ir pilsēta Vācijā, Reinzemes-Pfalcas federālajā zemē. Tā atrodas Mozeles upes ielejā.

Sākot ar 4. gadsimtu p.m.ē. mūsdienu pilsētas teritorijā dzīvoja treveru cilts. Pilsētu 15. gadā p.m.ē. dibināja romiešu imperators Oktaviāns un tika nosaukta par Augusta Treverorum. Pilsētas stratēģiskais novietojums veicināja strauju tās izaugsmi. 2. gadsimtā tā bija romiešu provinces Gallia Belgica administratīvais centrs. 4. gadsimtā Trīre kļuva par bīskapijas centru un kļuva arī par kristietības centru uz ziemeļiem no Alpiem. Šo statusu tā saglabāja līdz 5. gadsimtam, kad Trīri pakļāva franki. 815. gadā tā kļuva par arhibīskapijas centru.

Ar aptuveni 105 000 iedzīvotājiem, Trīre ir ceturtā lielākā pilsēta federālajā zemē aiz Maincas, Ludvigshāfenes  un Koblencas. Tuvākās lielās pilsētas Vācijā ir Zārbrikene, aptuveni 80 km uz dienvidaustrumiem un Koblenca, apmēram 100 km uz ziemeļaustrumiem. Trīres tuvākā pilsēta ir Luksemburgas pilsēta, aptuveni 50 km uz dienvidrietumiem.

Atsauces

Ārējās saites 

Reinzemes-Pfalcas pilsētas
Nacionālā līga

Nacionālā līga (National League, līdz 2017. gadam dēvēta par National League A) ir Šveices hokeja čempionāts. Tas ir izveidots 1937. gadā, līgā pašlaik spēlē 14 komandas. Visvairāk, 30 reizes, ir uzvarējusi HC Davos. Nacionālā līga ir skatītāju ziņā visapmeklētākā hokeja līga Eiropā.

Otrais augstākais vietējā čempionāta līmenis ir Šveices līga.

Formāts 
Regulārās sezonas gaitā katra komanda aizvada 50 spēles. Tās noslēgumā astoņas labākās komandas izslēgšanas kārtā noskaidro Šveices čempionvienību. Četras sliktākās komandas izspēlē turnīru, kura zaudētāja vēlāk cīnās par palikšanu līgā, mērojoties spēkiem ar Šveices Pirmās hokeja līgas uzvarētājvienību.

Pašreizējās komandas (2022.—23.) 
 HC Ajoie
 HC Ambrì-Piotta
 SC Bern
 EHC Biel
 Cīrihes "Lions"
 HC Davos
 HC Fribourg-Gottéron
 Genève-Servette HC
 Klotenes "Flyers"
 Lausanne HC
 HC Lugano
 HC Rapperswil
 Langnau "Tigers"
 EV Zug

Čempioni

Latvijas hokejisti Nacionālajā līgā 

Nacionālajā līgā spēlējušo Latvijas hokejistu uzskaitījums.

(♦) Spēlētājs izcīnījis Šveices čempiona titulu

Ārējās saites 
 Līgas oficiālā mājaslapa
 Līgas eliteprospects.com lapa
Tauriņziežu dzimta

Tauriņziežu jeb pupu dzimta (Fabaceae) ir pākšaugu rindas dzimta. Tauriņziežu dzimtā aptuveni 700 ģintīs ir apvienotas ap 20 tūkstošiem dažādu augu sugu. Tā pēc šī rādītāja ir trešā lielākā segsēkļu dzimta aiz orhideju un asteru dzimtām. Dzimtas nosaukums ir veidots pēc augu zieda izskata, kas izskatās līdzīgi tauriņiem. Tauriņziežu dzimtas nozīmīgākie kultūraugi ir soja, zirņi, zemesrieksti un lucerna. Tauriņzieži aug teju vai visā pasaulē, izņemot Arktiku, Antarktīdu un tuksnešus. Tie lielākoties ir lakstaugi; tauriņziežu koki un krūmi aug tikai tropos. Visu dzimtas augu augļi ir pākstis vai pogaļas.

Sistemātika 
Tauriņziežu dzimta sīkāk tiek dalīta trīs apakšdzimtās:
 apakšdzimta mimozu apakšdzimta (Mimosoideae)
 cilts Acacieae
 cilts Ingeae
 cilts Mimoseae
 cilts Mimozygantheae
 cilts Parkieae
 apakšdzimta cezalpīniju apakšdzimta (Caesalpinioideae)
 cilts Cassieae
 cilts Caesalpinieae
 cilts Cercideae
 cilts Detarieae
 apakšdzimta tauriņziežu apakšdzimta (Faboideae)
 cilts Abreae
 cilts Adesmieae
 cilts Aeschynomeneae
 cilts Amorpheae
 cilts Bossiaea
 cilts Brongniartieae
 cilts Cicereae
 cilts Crotalarieae
 cilts Dalbergieae
 cilts Desmodieae
 cilts Dipteryxeae
 cilts Euchresteae
 cilts Fabeae
 cilts Galegeae
 cilts Genisteae
 cilts Hedysareae
 cilts Hypocalypteae
 cilts Indigofereae
 cilts Loteae
 cilts Millettieae
 cilts Mirbelieae
 cilts Phaseoleae
 cilts Podalyrieae
 cilts Psoraleeae
 cilts Robinieae
 cilts Sophoreae
 cilts Swartzieae
 cilts Thermopsideae
 cilts Trifolieae
Poprada

Poprada (, , ) ir pilsēta Slovākijas ziemeļdaļā, Tatru kalnu pakājē, vēsturiskajā Spišas reģiona pie Popradas upes. Tā ir desmitā lielākā Slovākijas pilsēta. Tūrisma uz ziema sporta centrs. Blakus pilsētai atrodas Popradas -Tatru lidosta, kas ir visaugstāk novietotā starptautiskā lidosta Eiropā (718 metri virs jūras līmeņa).

Vēsture 
Rakstos pirmoreiz minēta 1256. gadā. Tāpat kā visa Slovākija, gadsimtiem bijusi Ungārijas sastāvā, tomēr iedzīvotāju vairums šeit bija vācieši. No 1412. līdz 1770. gadam Poprada bija ieķīlāta Polijas kronim. Vēsturiskā Poprada bija tikai viena no sešām apdzīvotām vietām, kuras 1946. gadā tika apvienota vienotā pilsētā.

Iedzīvotāji 
Saskaņā ar 2006. gada 31. decembra datiem, pilsētā dzīvo 55 042 iedzīvotāji. No tiem 94,1% ir slovāki, 2,1% ir čigāni, 1% ir čehi, bet pārējās minoritātes nesasniedz procenta barjeru. 65,9% pilsētas iedzīvotāju ir Romas katoļi, bet 7,3% ir luterāņi.

Sports 
Poprada kandidēja uz 2006. gada ziemas olimpisko spēļu rīkošanu, taču tajā nenokļuva līdz pat galīgajam balsojumam, kurā tiesības rīkot Olimpiskās spēles izcīnīja Turīna.

Pilsētā atrodas vairāki hokeja klubi. 2010. gadā izveidotais Popradas "Lev" 2011.—12. sezonu spēlēja Kontinentālājā hokeja līgā, nākamajā sezonā pārceļoties uz Prāgu, bet vietējā Slovākijas Ekstralīgā spēlē 1926. gadā izveidotā HK Popradas vienība. Visas trīs komandas savas spēles aizvada Tatravagonkas hallē.

Cilvēki 
Popradā dzimuši vai uzauguši:

 Peters Bondra (Peter Bondra, dz. 1968) - hokejists
 Daniela Hantuhova (Daniela Hantuchová, dz. 1983) - tenisiste
 Pavols Hurajts (Pavol Hurajt, 1978) - biatlonists
 Miroslavs Lajčāks (Miroslav Lajčák, dz. 1963) - politiķis
 Jūliuss Šuplers (Július Šupler, dz. 1950) - hokeja treneris, hokejists

Ārējās saites 
 

Slovākijas pilsētas
Prešovas apgabala pilsētas
2016. gada Pasaules čempionāts hokejā

2016. gada Pasaules čempionāts hokejā notika Krievijā — Maskavā un Sanktpēterburgā — no 2016. gada 6. līdz 22. maijam. Otro gadu pēc kārtas čempiones titulu ieguva Kanādas hokeja izlase, kamēr otrā bija Somija. Turnīra saimnieki, Krievija, izcīnīja bronzas medaļas.

Citas pretendentes uz čempionāta rīkošanu bija Dānija un Ukraina. Krievija par čempionāta rīkotāju tika apstiprināta 2011. gada Pasaules čempionāta laikā .

Dalībnieki 
 *
 *
 *
 *
 *
 *
 *
 ^
 ^
 *
 *
 †
 *
 *
 *
 *

 * = Automātiski kvalificējās pēc 2015. gada Pasaules hokeja čempionāta (1.—14. vieta)
 ^ = Kvalificējās, uzvarot 2015. gada Pasaules hokeja čempionāta 1. divīzijā
 † = Kvalificējās kā turnīra rīkotāji

Sadalījums pēc grupas 

A grupa (Maskava)
  (2)
  (3)
  (6)
  (7)
  (10)
  (11)
  (15)
  (17)

B grupa (Sanktpēterburga)
  (1)
  (4)
  (5)
  (8)
  (9)
  (12)
  (13)
  (19)

Izlašu sastāvi 

Katras izlases sastāvā ir starp 15 un 22 laukuma spēlētājiem, kā arī 2 līdz 3 vārtsargiem.

A grupa
  (sastāvs)
  (sastāvs)
  (sastāvs)
  (sastāvs)
  (sastāvs)
  (sastāvs)
  (sastāvs)
  (sastāvs)

B grupa
  (sastāvs)
  (sastāvs)
  (sastāvs)
  (sastāvs)
  (sastāvs)
  (sastāvs)
  (sastāvs)
  (sastāvs)

Grupu turnīrs

A grupa

B grupa

Izslēgšanas spēles

Ceturtdaļfināli

Pusfināli

Par 3. vietu

Fināls

Vietu sadalījums un statistika

Turnīra apbalvojumi 
 Čempionāta vērtīgākais spēlētājs:  Patriks Laine
 Labākie hokejisti:
 Labākais vārtsargs:  Miko Koskinens
 Labākais aizsargs:  Maiks Matesons
 Labākais uzbrucējs:  Patriks Laine

 Simboliskā izlase:
 Vārtsargs:  Miko Koskinens
 Aizsargi:  Maiks Matesons un  Ņikita Zaicevs 
 Uzbrucēji:  Patriks Laine,  Vadims Šipačovs un  Mikaels Granlunns

Vietu sadalījums

Atsauces 

Pasaules čempionāts hokejā
Pasaules čempionāts hokejā
Andrejs Ņikoļišins

Andrejs Nikolišins (; dzimis 1973. gada 25. martā) ir bijušais krievu hokejists, kreisais malējais uzbrucējs, Krievijas hokeja izlases dalībnieks.

Spēlētāja karjera 
Savu profesionālā spēlētāja karjeru Ņikoļišins uzsāka 1990.—91. sezonā, aizvadot divas spēles PSRS hokeja līgas kluba Maskavas "Dinamo" rindās. Nākamajā sezonā Ņikoļišins "Dinamo" rindās aizvadīja sešas spēles. Pēc sezonas beigām 1992. gada NHL draftā Ņikoļišinu izvēlējās Hartfordas "Whalers" vienība. 1992.—93. sezonā, kad PSRS hokeja līgu aizvietoja Starptautiskā hokeja līga, Ņikoļišins visbeidzot nostiprinājās Maskavas kluba sastāvā. 1993.—94. sezonā Ņikoļišins kļuva par pirmo Zelta nūjas laureātu. To piešķir katras sezonas līgas vērtīgākajam spēlētājam.

1994.—95. sezonas NHL lokauta dēļ sezonu Andrejs vēl iesāka "Dinamo" rindās, taču drīz vien debitēja arī NHL. Atzīmējoties ar 51 rezultativitātes punktu, 1995.—96. sezonas bija rezultatīvākā Ņikoļišina NHL karjerā. 1996.—97. sezonas gaitā Ņikoļišins tika aizmainīts uz Vašingtonas "Capitals" vienību. "Capitals" rindās Andrejs spēlēja līdz pat 2001.—02. sezonas noslēgumam, taču tad pievienojās Čikāgas "Blackhawks" vienībai. 2003.—04. sezonu Andrejs aizvadīja Kolorādo "Avalanche" rindās, taču 2004.—05. sezonas NHL lokauta dēļ izlēma atgriezties Eiropā, Ziemeļamerikā vēlāk vairs neatgriežoties.

Periodā starp 2004. un 2007. gadu Ņikoļišins spēlēja dažādos Krievijas Superlīgas klubos: Maskavas CSKA, Toljati "Lada", Omskas "Avangard", Sanktpēterburgas SKA. 2007. gada vasarā Ņikoļišins pievienojās Čeļabinskas "Traktor" rindām. 2008.—09. sezonas gaitā Andrejs piedalījās 2009. gada Kontinentālās hokeja līgas Zvaigžņu spēlē. 2009.—10. sezonā Andrejs pildīja "Traktor" vienības komandas kapteiņa funkcijas.

Krievijas izlases rindās spēlējis piecos Pasaules čempionātos, 1993. gadā izcīnot Pasaules čempiona titulu, kā arī 1994. un 2002. gada Olimpisko spēļu turnīros, 2002. gadā kopā ar izlasi izcīnot Olimpiskās bronzas medaļas.

Trenera karjera 
2014. gada oktobrī Ņikoļišins kļuva par KHL kluba Čeļabinskas "Traktor" galveno treneri. Šo amatu ieņēma līdz nākamā gada novembrim, kad tika atlaists. Decembrī kļuva par Habarovskas "Amur" galveno treneri, taču pēc sezonas beigām darbu ar komandu neturpināja.

Ārējās saites 

1973. gadā dzimušie
Krievijas hokejisti
Maskavas "Dinamo" spēlētāji
Hārtfordas "Whalers" spēlētāji
Vašingtonas "Capitals" spēlētāji
Čikāgas "Blackhawks" spēlētāji
Kolorādo "Avalanche" spēlētāji
Maskavas CSKA spēlētāji
Toljati "Lada" spēlētāji
Sanktpēterburgas SKA spēlētāji
Čeļabinskas "Traktor" spēlētāji
Hokejisti 1994. gada ziemas olimpiskajās spēlēs
Hokejisti 2002. gada ziemas olimpiskajās spēlēs
Olimpiskās bronzas medaļas ieguvēji
Kontinentālās hokeja līgas Zvaigžņu spēles dalībnieki
Krievijas hokeja treneri
Čeļabinskas "Traktor" treneri
Habarovskas "Amur" treneri
Omskas "Avangard" spēlētāji
Krievijas Nopelniem bagātie sporta meistari
Komi Republikā dzimušie
PSRS hokejisti
Dereks Būgārds

Dereks Būgārds (; dzimis ; miris ) bija kanādiešu hokejists, spēlēja kreisās malas uzbrucēja pozīcijā.

Karjeras sešas pēdējās sezonas aizvadīja NHL klubu Minesotas "Wild" un Ņujorkas "Rangers" sastāvos.

D. Būgārds savas nāves brīdī ar augumu 2,01 m bija otrs garākais spēlētājs NHL (aiz Bostonas "Bruins" hokejista Zdeno Hāras) un viņš tika iebalsots otrajā vietā biedējošāko NHL spēlētāju vidū.

 viņš 28 gadu vecumā tika atrasts miris savās mājās Mineapolisā.

Atsauces

Ārējās saites 

1982. gadā dzimušie
2011. gadā mirušie
Kanādas hokejisti
Minesotas "Wild" spēlētāji
Ņujorkas "Rangers" spēlētāji
Priedaine (Krāslava)

Priedaine (agrāk Pristana vai Pristaņa) ir Krāslavas pilsētas daļa Daugavas kreisajā krastā. Veidojusies kā amatnieku un vasarnīcu ciems Kurzemes guberņas Ilūkstes apriņķī Daugavas krastā pretī Krāslavai. 1925. gadā Pristanai piešķirts biezi apdzīvotas vietas (ciema) statuss. 1920. gados uz Pristanu pārcelta Kaplavas pagasta valde. 1931. gadā pārdēvēta par Priedaini. 1940. gados pievienota Krāslavas pilsētai.

Atsauces

Ārējās saites 
 Kaplavas pagasta vēsture

Krāslava
Latvijas ciemi
Miljons dolāru mazulīte

"Miljons dolāru mazulīte" () ir 2004. gada ASV sporta drāma, kuras režisors ir Klints Īstvuds. Filmas sižeta pamatā ir Džerija Boida (zināms kā F.X. Toole) stāsti.

Galvenās lomas filmā atveido Klints Īstvuds, Hilarija Svonka, Morgans Frīmens, Džejs Baručels.

Filma saņēma četras 78. Kinoakadēmijas balvas kategorijās labākā filma, Klints Īstvuds kā labākais režisors, Hilarija Svonka kā labākā aktrise un Morgans Frīmens kā labākais otrā plāna aktieris.

Filmas pirmizrāde ASV notika .

Ārējās saites 

 Sports Movie Database profils 

2004. gada filmas
ASV filmas
Kinoakadēmijas balvas ieguvējas filmas
Cēzara balvas ieguvēji
Klinta Īstvuda filmas
Janne Niskala

Janne Niskala (; dzimis 1981. gada 22. septembrī) ir somu hokejists, aizsargs, Somijas hokeja izlases dalībnieks. Pašlaik (2014) Niskala spēlē SM līgas vienībā Raumas "Lukko".

Spēlētāja karjera 
Savu profesionālā spēlētāja karjeru Niskala uzsāka Raumā, kur 2000. gadā debitēja SM līgas kluba Raumas "Lukko" rindās. Jau 2001.—02. sezonā viņš nostiprinājās kluba sastāvā. 2004. gada NHL draftā Niskalu izvēlējās Nešvilas "Predators" vienība, taču Janne turpināja spēlēt Eiropā. 2005.—06. sezonu Niskala aizvadīja Šveices hokeja līgas klubā HK Cuga, bet 2006.—07. sezonā bija Zviedrijas Elitsērijas rezultatīvākais aizsargs, sezonu aizvadot HK Ferjestadas rindās.

2007. gada vasarā Niskala pārcēlās uz Ziemeļameriku, kur visu 2007.—08. sezonu aizvadīja AHL klubā Milvoki "Admirals". 2008.—09. sezonas ievadā Niskala aizvadīja sešas spēles Tampabejas "Lightning" rindās, taču tad viņš atgriezās Zviedrijā, pievienojoties HK Frelunda vienībai.

2010.—11. gada sezonu Niskala aizvadīja KHL klubā Magņitogorskas "Metallurg", tiekot izvēlēts arī dalībai 2011. gada līgas Zvaigžņu spēlei. 2011. gada vasarā hokejists pievienojās Mitišču "Atlant" rindām, taču 2012.—13. gada sezonas pirmajā pusē tika aizmainīts uz Minskas "Dinamo". Pēc sezonās beigām gan hokejists ar "Atlant" noslēdza jaunu līgumu, klubā atgriežoties. 2013.—14. gada sezona Niskalam nebija pārlieku veiksmīga, kā rezultātā pēc tās izskaņas Mitišču "Atlant" līgumu ar spēlētāju lauza.

2014. gada jūnija noslēgumā noslēdza trīs gadu līgumu ar Raumas "Lukko".

Somijas izlases rindās spēlējis četros Pasaules čempionātos, 2011. gadā kļūstot par Pasaules čempinu, bet 2008. gadā izcīnot bronzas medaļu. Niskala spēlējis arī 2010. gada olimpisko spēļu turnīrā, tajā kopā ar izlasi izcīnot bronzas medaļas.

Ārējās saites 

1981. gadā dzimušie
Somijas hokejisti
Tampabejas "Lightning" spēlētāji
Magņitogorskas "Metallurg" spēlētāji
Mitišču "Atlant" spēlētāji
Minskas "Dinamo" spēlētāji
Hokejisti 2010. gada ziemas olimpiskajās spēlēs
Olimpiskās bronzas medaļas ieguvēji
Kontinentālās hokeja līgas Zvaigžņu spēles dalībnieki
Vestmanlandes lēnē dzimušie
Olsen Brothers

Olsen Brothers ir Dānijas roka/popa duets, kā sastāvā ir Jergens (Jørgen, dzimis ) un Nilss "Nollers" (Niels "Noller", dzimis ) Olseni. Pirmo grupu The Kids viņi dibināja 1965. gadā.

Duets debijas albumu izdeva 1972. gadā, tā nosaukums bija Olsen. Kopumā ir izdevuši 12 studijas albumus.

2000. gadā Olsen Brothers uzvarēja Dānijas nacionālajā atlasē Eirovīzijai, ka arī triumfēja Zviedrijā notikušajā konkursa finālā ar dziesmu Fly on the Wings of Love. 50 gadu Eirovīzijas jubilejas pasākumā šī dziesma tika atzīta par 6. visu laiku populārāko dziesmu konkursa vēsturē.

Ārējās saites 
 Oficiālā mājaslapa 

Dānijas popgrupas
Dānijas Eirovīzijas dziesmu konkursa dalībnieki‎
2000. gada Eirovīzijas dziesmu konkursa dalībnieki
Eirovīzijas dziesmu konkursa uzvarētāji
Bērstele

Bērstele () ir Īslīces kreisā krasta pieteka Latvijā (Rundāles novadā) un Lietuvā (Šauļu apriņķī). Upe sākas no meliorēta purva Lietuvā, rietumos no Linkuvas. Tek ziemeļu virzienā pa Zemgales līdzenumu, baseins šaurs un izstiepts. Lielākā daļa upes gultnes, izņemot ~3 km lejtecē, regulēta, iztaisnota un padziļināta. Ietek Īslīcē (HES ūdenskrātuvē) pie Pilsrundāles. Lielākās pietekas ir Kerkšne un Piktakmene (abas labā krasta pietekas, abas Lietuvā). Lejpus Žeimeles izbūvēta Baltausu ūdenskrātuve. Lielākās apdzīvotās vietas krastos ir Pilsrundāle un Žeimele.

Atsauces 

Rundāles novada upes
Lietuvas upes
Īslīces pietekas
Lielupes baseina upes
Atrypa

Atrypa ir izmirušu pleckāju ģints no Atripīdu kārtas. Ģints tika izdalīta 1828. gadā pēc Anomia reticularis sugas no Gotlandes silūra nogulumiem. Šīs ģints pārstāvjiem čaulas ir ieapaļas, radiāli skulpturētas, parasti ar plātņveidīgām augšnas josliņām. Zobi un zobu bedrītes atskabargainas; muguras vāciņā ir septa vai vidus valnītis. Spirālēm ir ap 18 vijumu. Jugums izliekts V-veidīgi virzienā uz priekšējo malu; pieaugušām formām bieži vien sastāv no diviem jugāliem izaugumiem. Ģintī ir daudz sugu. Dzīvoja no silūra līdz augšējam devonam, atseviķi aradumi ir konstatēti apakšējā karbonā. Izplatītba bija ļoti plaša. Sugu daudz.

Pleckāji
Semjuels Vandžiru

Semjuels Kamau Vandžiru (; dzimis  Njahururu, Kenijā; miris  Njahururu) bija kenijiešu vieglatlēts, garo distanču skrējējs. Vieglatlēta karjeru uzsācis 15 gadu vecumā, bet tā beidzās ar traģisku nāvi 24 gadu vecumā.

2002. gadā S. Vandžiru pārcēlās dzīvot uz Japānu, kur trenējās vieglatlētikā (specializējoties krosā) un pabeidza vidusskolu. 2008. gadā atgriezās Kenijā pie ģimenes.

2007. gadā S. Vandžiru laboja Pasaules rekordu pusmaratonā (58:53) (to pārspēja vienīgi Zersenajs Tadese no Eritrejas). 2008. gada Pekinas olimpiskajās spēlēs, uzvarēja maratona distancē ar jaunu olimpisko rekordu (2:06:32). Viņš kļuva par pirmo kenijieti, kurš uzvar Olimpisko spēļu maratona distancē. 2008. gadā tika atzīts par Kenijas gada labāko sportistu.

2009. gadā sportists svinēja uzvaru prestižajos Londonas un Čikāgas maratonos, abās reizēs uzstādot visu laiku labāko rezultātu, kas reģistrēts attiecīgajā valstī — Apvienotajā Karalistē un ASV. Čikāgas maratonā viņš uzvarēja vēlreiz 2010. gadā.

S. Vandžiru mira  pēc izkrišanas no savas mājas balkona. Izmeklēšanā joprojām nav noskaidrots, vai viņa nāve bija pašnāvība, slepkavība vai nelaimes gadījums.

Lielākie sasniegumi

Atsauces

Ārējās saites 

1986. gadā dzimušie
2011. gadā mirušie
Kenijas vieglatlēti
2008. gada vasaras olimpisko spēļu dalībnieki
Olimpiskās zelta medaļas ieguvēji
Garo distanču skrējēji
Olimpiskie zelta medaļnieki vieglatlētikā
Nosova

Nosova (; agrāk Purvmala) ir ciems Krievijas Federācijā, kas no 1920. līdz 1940. gadam bija Latvijas, bet no 1940. līdz 1944. gadam — Latvijas PSR sastāvā. Izvietojusies Kūkovas kreisajā krastā 7 km no rajona centra Pitalovas un 3 km no Latvijas un Krievijas robežas.

Vēsture 
Pēc Latvijas-Krievijas miera līguma noslēgšanas Nosova bija Abrenes apriņķa Purvmalas pagasta centrs. 1927. gadā Nosovai piešķīra biezi apdzīvotas vietas (ciema) statusu. 1931. gadā Nosovu pārdēvēja par Purvmalu. 1944. gadā Purvmalas pagastu kopā ar Abreni un vēl 5 pagastiem pievienoja Krievijas PFSR jaunizveidotajam Pleskavas apgabalam.

Līdz 2015. gadam Nosova bija Pitalovas rajona Nosovas pagasta centrs, tajā atradās pagasta administrācija un pamatskola.

Atsauces 

Pitalovas rajons
Krievijas ciemi
Bembijs

"Bembijs" () ir 1942. gada amerikāņu animācijas filma, ko producējis Volts Disnejs. Filmas režisors ir Deivids Hends (uzraugošais režisors secības režisoru komandai). Filmas pamatā ir austriešu rakstnieka Fēliksa Zaltena grāmata Bambi: Eine Lebensgeschichte aus dem Walde. Filmu izplatīja RKO Radio Pictures un tās pirmizrāde ASV norisinājās . Šī ir piektā Volta Disneja pilnmetrāžas animācijas filma.

Filmas galvenie varoņi ir Bembijs, briedis ar baltu asti, viņa vecāki un draugi. Filmas vajadzībām Disnejs nomainīja Bembija sugu uz melnastes briedi no oriģinālavotā esošās stirnas, jo stirnas neapdzīvo Ziemeļameriku, savukārt melnastes brieži ir sastopami visā ASV teritorijā.

Filma ir saņēmusi trīs Amerikas Kinoakadēmijas balvas nominācijas: "Labākā skaņa" (Sems Slaifīlds), "Labākā dziesma" (Love Is a Song Donalda Novisa izpildījumā) un "Labākā oriģinālmūzika".

2008. gada jūnijā Amerikas Kinoinstitūta balsojumā filma ieņēma 3. vietu starp 10 labākajām animācijas filmām. 2011. gada decembrī filma tika pievienota Kongresa bibliotēkas Nacionālajam kino reģistram.

Atsauces

Ārējās saites 

1942. gada animācijas filmas
ASV animācijas filmas
Walt Disney Animation Studios filmas
Alūksnes Jaunā pils

Alūksnes Jaunā pils () ir angļu neogotikas stila pils Alūksnē. Pils ir viens no ievērojamākajiem vēlās Tjūdoru neogotikas arhitektūras pieminekļiem Latvijā. Celta no 1860. līdz 1864. gadam Vidzemes landrātam Aleksandram fon Fītinghofam-Šēlam. Pašreiz pili apsaimnieko Alūksnes novadpētniecības un mākslas muzejs un Dabas muzejs.

Uzbūve 
Pils būvdarbus vadīja Prūsijas arhitekts Pauls Benjamins Polinau, kaut gan pils apjomu un dekoratīvā fasādes dalījuma risinājums rada pamatojumu teorijai par Rīgas pilsētas galveno arhitektu J.D. Felsko kā pils projekta autoru. Pilij ir sarežģīta ārējā konfigurācija, visas telpas ir izvietotas no abām pusēm lielai parādes zālei un telpu grupējums izpaužas ārējā apjomā. Pie pils tika uzceltas arī jaunas saimniecības ēkas, pārvaldnieka māja, dārznieka māja, pagrabs ar neogotisku fasāžu apdari un apaļais tornis. Pils kreisajā stūrī zem torņa redzams Fītinghofu dzimtas ģerbonis.

Pils parks 
Alūksnes pils parks ierīkots 18. gadsimtā, kad šo teritoriju nopirka Oto Hermanis fon Fītinghofs-Šēls.
Sākotnēji parks veidots regulārā franču stilā. Parka rietumu daļā vēl saglabājušies tolaik stādītie ozoli. Kad Eiropā sāka attīstīties ainaviskie dārzi, pils dārznieks Pēteris Buks parku pārveidoja angļu stilā. Vērienīgākie labiekārtošanas darbi parkā notika Burharda fon Fītinghofa laikā. 19. gadsimta sākumā Alūksnes parkā tika izveidota visplašākā koku un stādījumu kolekcija Vidzemē, un četru gadu laikā tas kļuva par vienu no sugām bagātākajiem dendroloģiskajiem parkiem Baltijā. Alūksnes parks bija pirmā vieta Vidzemē, kur auga sarkanā kļava, amorfa, pundurmandele, kokžņaudzējs, koluteja, kizils un citas svešzemju koku sugas.

Vēsture 

Pateicībā par līdzdalību 1741. gada valsts apvērsumā  Krievijas Impērijas ķeizariene Elizabete Alūksnes muižu piešķīra valsts kancleram grāfam Mihailam Voroncovam. Jau 1744. gadā viņš to pārdeva Oto Hermanim fon Fītinghofam, kurš bija spilgta personība Latvijas kultūras vēsturē - Pēterburgas Medicīnas kolēģijas direktors, senators un slepenpadomnieks.

Viņš lika no 1793. līdz 1794. gadam Alūksnes ezera krastā uzbūvēt Alūksnes Veco pili jeb Ezermalas pili klasicisma stilā, kas labi saglabājusies līdz mūsdienām.
Muižu mantoja viņa dēls Kristofs Burhards fon Fītinghofs, kas bija ķeizara Pāvila I kambarkungs un galma maršals. Pēc Burharda vēlmes tika sākta Alūksnes parka pārveide pēc Pēterburgas laikā iemīļotā Pavlovskas pils parka parauga.

Viņa dēla Aleksandra fon Fītinghofa laikā uzcēla jaunu muižas kungu māju, ko dēvēja par Jauno pili. Fītinghofu dzimtai Alūksnes pils piederēja līdz pat 1920. gada agrārajai reformai. 1918. gadā pils pēdējais saimnieks barons Arnolds fon Fītinghofs devās uz Vāciju un paņēma līdzi daļu pils iekārtojuma un mākslas darbu. No 1921. gada līdz Latvijas okupācijai 1940. gadā Alūksnes Jaunajā pilī bija izvietots 7. Siguldas kājnieku pulks.

Ārējās saites

Atsauces 

Pilis Latvijā
Alūksne
Arhitektūras pieminekļi Latvijā
Svirkale

Svirkale (), arī Švirkale, ir Īslīces kreisā krasta pieteka Latvijā (Bauskas novadā) un Lietuvā (Šauļu apriņķī). Upe sākas kā meža grāvis austrumos no Žeimeles Lietuvā. Plūst ziemeļu virzienā pa Zemgales līdzenumu. Upes gultne lielākajā daļā tecējuma regulēta, baseinā drenētas lauksaimniecības zemes. Sausās vasarās un aukstās ziemās upes tecējums izsīkst. Ietek Īslīcē lejpus Švirkales Rundāles pagastā. Lielākās apdzīvotās vietas krastos ir Ādžūni un Švirkale.

Atsauces 

Bauskas novada upes
Rundāles novada upes
Lietuvas upes
Īslīces pietekas